EkBass/fiwiki-20250220-pages-articles huggingface dataset:
Karin Birgitte Ehrnrooth

Kreivitär Karin Birgitte Ulrica Henny Ellen Ehrnrooth (Schack) (11. tammikuuta 1925 Møgeltønder, Tanska – 19. syyskuuta 2019 Turku) oli Tanskan kuningatar Ingridin entinen hovinainen ja suomalaisen jalkaväenkenraalin, Mannerheim- ristin ritarin Adolf Ehnroothin puoliso. Karin Birgitte Ehrnroothin vanhemmat olivat Karin (o.s. von Schack) ja maakreivi Otto Didrik Schack. Hän syntyi ja kasvoi Schackenbogin linnassa Etelä-Jyllannissa lähellä Tønderiä. Hän suoritti ylioppilastutkinnon vuonna 1943 ja opiskeli sen jälkeen oikeustieteitä ja kieliä. Työskenneltyään joitakin kuukausia Tanskan Punaisen Ristin palveluksessa kreivitär siirtyi vuonna 1948 Tanskan hovin palvelukseen, jossa hän toimi kuningatar Ingridin hovinaisena. Kreivitär Karin Birgitte Schack ja kenraalimajuri Adolf Ehrnrooth vihittiin avioliittoon 16. elokuuta 1959 suvun omistaman Schackenborgin linnaan kuuluvassa Mögeltönderin kirkossa. Pari asettui asumaan Kakskerrassa sijaitsevalle Solgårdenin tilalle. Avioliittonsa aikana Karin Brigitte Ehrnrooth suhtautui torjuvasti julkisuuteen, mutta osallistui puolisonsa uraan liittyviin tilaisuuksiin. == Lähteet == Luokka:Kuuluisien suomalaisten henkilöiden puolisot Luokka:Tanskalaiset henkilöt Luokka:Vuonna 1925 syntyneet Luokka:Vuonna 2019 kuolleet Luokka:Tanskalaiset aateliset
Let’s Love

Let’s Love on ranskalaisen DJ-tuottaja David Guettan ja australialaislaulaja- lauluntekijä Sian musiikkikappale. Sen julkaisi Parlophone digitaalisesti ladattavana singlenä 11. syyskuuta 2020. Kappaleen ovat sanoittaneet Guetta, Giorgio Tuinfort, Marcus van Wattum ja Sia, joista kolme ensimmäistä myös tuottivat sen. Talouslehti Forbesin tekemässä haastattelussa Guetta mainitsi kappaleen inspiraation lähteeksi Pat Benatarin josta hän ja Sia molemmat ovat tykänneet. Let’s Love oli kaupallisesti kohtalainen menestys, sen päästyä singlelistan kärkeen Israelissa sekä viiden parhaan joukkoon Belgian Valloniassa ja Sloveniassa. Lisäksi se pääsi kymmenen parhaan joukkoon Alankomaissa, Skotlannissa ja Unkarissa. Kappale on julkaisunsa jälkeen myynyt Belgiassa kultaa sekä Italiassa ja Puolassa platinaa. ==Lähteet== Luokka:Vuoden 2020 kappaleet Luokka:David Guettan kappaleet Luokka:Sian kappaleet
Rauman Taideyhdistys

Rauman Taideyhdistys ry on Raumalla vuonna 1962 perustettu taideyhdistys.https://www.raumantaidemuseo.fi/historia/ Paikkakunnalla toimi jo Rauman Taiteilijaseura, joka oli ammattikuvataiteilijoiden yhdistys. Rauman Taideyhdistys puolestaan oli tarkoitettu harrastajille. == Rauman taidemuseon perustaminen == Taideyhdistyksen perustamisesta lähtien sen piirissä keskusteltiin taidemuseon perustamisesta Raumalle. Yhdistyksen vuosikokouksessa 25.3.1969 puheenjohtaja, kuvataiteilija Alpo Sarava teki virallisen aloitteen taidemuseon perustamisesta kotitalonsa Pinnalan rakennuksiin.https://raumantaideyhdistys.wordpress.com/historia/ Kaupunki hyväksyi aloitteen ja myönsi museolle vuotuisen avustuksen kesäkuussa 1969. Museota hallinnoimaan perustettiin Rauman Taidemuseon Säätiö, jonka osapuolia olivat Rauman taideyhdistys ja Rauman kaupunki. Pinnalan talo siirtyi säätiön omistukseen heinäkuussa 1969 ja vuonna 1970 avattiin Rauman taidemuseo. == Näyttelytoiminta == Yhdistyksellä on perustamisesta lähtien ollut aktiivinen näyttelytoiminta. Vain vuonna 1969 ei pidetty näyttelyä, koska yhdistys oli kiireinen Rauman taidemuseon perustamisen parissa. Vuodesta 1974 yhdistys on järjestänyt Ars Rauma –nimisiä kutsunäyttelyitä. Vuodesta 2007 alkaen näyttelyitä on järjestetty joka toinen vuosi. == Yhdistys nykyään == Taideyhdistys omistaa merkittävän kuvataidekokoelman, jonka teokset on sijoitettu esille julkisiin tiloihin Raumalla. Yhdistys jakaa myös stipendejä Rauman Kuvataidekoulun opiskelijoille sekä kuvataiteessa menestyneelle lukiolaiselle.https://raumantaideyhdistys.wordpress.com/2020/12/06/rauman- kaupungin-kulttuuripalkinto-rauman-taideyhdistykselle/ == Lähteet == * === Viitteet === Luokka:Rauma Luokka:Suomalaiset taideyhdistykset
Cathy Belton

Cathy Belton (s. 17. tammikuuta 1970) on irlantilainen näyttelijä. Hän on näytellyt teatterissa, elokuvissa, televisiossa ja radiossa. Belton on saanut tunnustusta voimallisesta näyttelijäntyöstään. == Ura == Belton opiskeli Trinity Collegessa. Hän on näytellyt useissa Abbey Theatren ja Gate Theatren tuotannoissa, kuten The Approach, The Hanging Gardens ja John Gabriel Borkman. Sen ohella Beltonilla on ollut rooleja lukuisissa televisiotuotannoissa, kuten The Woman in White, Nowhere Fast ja Red Rock, jossa hänen roolinaan on Patricia Hennessy. Hän on niin ikään näytellyt monissa elokuvissa, kuten Philomena, A Little Chaos ja Omerta 6/12. == Viitteet == Luokka:Irlantilaiset näyttelijät Luokka:Elävät henkilöt
Matti Kummu

Matti Kummu (s. 18. heinäkuuta 1977 Helsinki) on suomalainen tekniikan tohtori, joka on työskentelee vesitalouden (vesi- ja kehitystutkimus) apulaisprofessorina Aalto-yliopistossa. Kummu valmistui tekniikan tohtoriksi Teknillisestä korkeakoulusta vuonna 2008. Englanninkielinen artikkeliväitöskirja (2007) oli otsikoitu Spatio-temporal scales of hydrological impact assessment in large river basins: the Mekong case. Hänen työnsä ohjaaja oli vesitalouden professori Olli Varis. Kummu kuuluu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle poikkitieteellisten alalta (Cross-Field). Hän oli yksi noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6 600 tutkijaa. ==Lähteet== ==Aiheesta muualla== *Matti Kummun Google Scholar -profiili (google.com) *Matti Kummu. Aalto University, Department of Built Environment. Associate professor (researchgate.net) Luokka:Elävät henkilöt Luokka:Vuonna 1977 syntyneet Luokka:Suomalaiset insinöörit Luokka:Aalto-yliopiston professorit Luokka:Suomalaiset professorit Luokka:Viitatuimmat tutkijat Clarivaten mukaan
Floating Through Space

Floating Through Space on australialaislaulaja-lauluntekijän Sian ja ranskalaisen DJ-tuottaja David Guettan musiikkikappale. Sen julkaisivat Monkey Puzzle sekä Atlantic Records Sian yhdeksännen studioalbumin Music – Songs from and Inspired by the Motion Picture ensimmäisenä promosinglenä 4. helmikuuta ja virallisena singlenä 19. helmikuuta 2021. Kappaleen ovat sanoittaneet Sia sekä Greg Kurstin joista jälkimmäinen myös tuotti sen David Guettan, Mike Hawkinsin ja Toby Greenin kanssa. Kappaleelle on toteutettu myös Lior Molchon ohjaama musiikkivideo joka julkaistiin promosinglejulkaisun yhteydessä 4. helmikuuta 2021. Videolla nähdään kolme skeittilautailijaa Sian tavaramerkkinä tunnetut mustavalkoiset peruukit päässä esittämässä skeittitaitojaan skeittipuistossa. Floating Through Space oli kaupallisesti kohtalainen menestys sen päästyä singlelistan kahdenkymmenen parhaan joukkoon Alankomaissa ja Belgian Valloniassa sekä kolmenkymmenen parhaan joukkoon Uudessa-Seelannissa. Lisäksi kappale on myynyt Itävallassa kultaa. ==Lähteet== Luokka:Vuoden 2021 kappaleet Luokka:Sian kappaleet Luokka:David Guettan kappaleet
Märt Pius

Märt Pius (s. 4. helmikuuta 1989) on virolainen näyttelijä. Hän on näytellyt Tallinnan kaupunginteatterissa vuodesta 2012. Lisäksi hän on näytellyt useissa elokuvissa, kuten 1944, Nullpunkt, Loikkarit ja Omerta 6/12. Märt Piusin kaksosveli on näyttelijä Priit Pius. == Viitteet == Luokka:Virolaiset näyttelijät Luokka:Vuonna 1989 syntyneet Luokka:Elävät henkilöt
Priit Pius

Priit Pius (s. 4. helmikuuta 1989) on virolainen näyttelijä. Hän on näytellyt Tallinnan kaupunginteatterissa vuodesta 2012. Lisäksi hän on näytellyt useissa elokuvissa, kuten 1944, Eia jõulud Tondikakul ja Omerta 6/12. Priit Piusin kaksosveli on näyttelijä Märt Pius. == Viitteet == Luokka:Virolaiset näyttelijät Luokka:Vuonna 1989 syntyneet Luokka:Elävät henkilöt
Bed (Joel Corryn, Rayen ja David Guettan kappale)

Bed on brittiläisen DJ-tuottaja Joel Corryn, brittiläislaulaja Rayen sekä ranskalaisen DJ-tuottaja David Guettan musiikkikappale. Sen julkaisivat Perfect Havoc ja Asylum Records UK digitaalisesti ladattavana singlenä 26. helmikuuta 2021. Kappaleen ovat sanoittaneet Corry, Raye, Guetta, Giorgio Tuinfort, Jin Jin, Lewis Thompson ja Neave Applebaum, joista kaikki Rayea sekä Jin Jiniä lukuun ottamatta myös tuottivat sen. Kappaleelle on tehty myös Elliot Simpsonin ohjaama musiikkivideo joka julkaistiin videopalvelu YouTubessa 5. maaliskuuta 2021. Bed oli kaupallisesti kohtalainen menestys sen päästyä singlelistan kymmenen parhaan joukkoon Alankomaissa, Belgian Flanderissa, Irlannissa, Isossa-Britanniassa ja Uudessa-Seelannissa. Lisäksi kappale on myynyt Portugalissa sekä Tanskassa kultaa ja Australiassa, Isossa- Britanniassa sekä Italiassa platinaa. ==Lähteet== Luokka:Vuoden 2021 kappaleet Luokka:David Guettan kappaleet
Strontiumjodidi

Strontiumjodidi (SrI2) on strontium- ja jodidi-ionien muodostama epäorgaaninen ioniyhdiste. Yhdistettä voidaan käyttää tuikeilmaisimien valmistukseen ja lääketieteessä. ==Ominaisuudet, valmistus ja käyttö== Huoneenlämpötilassa strontiumjodidi on väritöntä tai valkoista kiteistä ja hygroskooppista ainetta. Valon vaikutuksesta väri muuttuu kellertäväksi. Yhdisteen alkeiskoppi on ortorombinen. Strontiumjodidi liukenee erittäin hyvin veteen ja liukenee myös etanoliin. Aineen liukoisuus veteen kasvaa lämpötilan kasvaessa. Kidevedettömän yhdisteen lisäksi tunnetaan kidevedellisiä muotoja kuten heksahydraatti (SrI2·6H2O). Kidevesi poistuu rakenteesta kuumennettaessa. Strontiumjodidia valmistetaan strontiumkarbonaatin ja vetyjodidin reaktiolla. :SrCO3 \+ 2 HI → SrI2 \+ H2O + CO2 Strontiumjodidia voidaan käyttää lääketieteessä ja europiumilla doupattuna sitä voidaan käyttää gammasäteilyä tunnistavien tuikeilmaisimien valmistukseen. ==Lähteet== Luokka:Jodidit Luokka:Strontiumyhdisteet
Heartbreak Anthem

Heartbreak Anthem on ruotsalaisen DJ-tuottajaduo Galantisin, ranskalaisen DJ- tuottaja David Guettan ja brittiläisen tyttöbändi Little Mixin musiikkikappale. Sen julkaisi Atlantic Records digitaalisesti ladattavana singlenä 20. toukokuuta 2021. Kappaleen ovat sanoittaneet Guetta, Galantisin jäsen Christian Karlsson, sekä Little Mixin jäsenet Perrie Edwards, Leigh-Anne Pinnock ja Jade Thirlwall. Sanoiltaan kappale kertoo päättyneestä parisuhteesta eteenpäin menemisestä. Kappaleessa oli alun perin myös Little Mixin entisen jäsenen Jesy Nelsonin esittämiä sanoja, mutta hänen erottua yhtyeestä kappaleen laulusovitusta uudelleensovitettiin. Kappaleen musiikkivideon ohjasi Samuel Douek ja se julkaistiin singlen julkaisupäivänä. Videolla nähdään Little Mixin jäsenet nähdään keskellä teatterituotantoa. Heartbreak Anthem oli julkaisunsa jälkeen kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Isossa- Britanniassa, Libanonissa ja Uudessa-Seelannissa. Julkaisunsa jälkeen Heartbreak Anthem on myynyt Isossa-Britanniassa platinaa. ==Lähteet== Luokka:Vuoden 2021 kappaleet Luokka:David Guettan kappaleet
Raúl Rivero

Raúl Rivero (1945 Morón – 6. marraskuuta 2021 Miami) oli kuubalainen journalisti, runoilija ja lehdistönvapauden puolesta toiminut aktivisti.Raúl Rivero Words Without BordersIPI mourns the death of Cuban journalist Raúl Rivero International Press Institute Rivero oli yksi ensimmäisistä Havannan yliopiston journalismikoulusta Kuuban vallankumouksen jälkeen valmistuneista toimittajista. Hän kuului monien vallankumousta puolustaneiden, mutta sittemmin Kuuban hallinnon kriitikoiksi ryhtyneiden kuubalaisintellektuellien joukkoon. Rivero oli mukana perustamassa El Caimán Barbudo -satiirilehteä vuonna 1966. Hän toimi valtio-omisteisen uutistoimisto Prensa Latinan Moskovan-kirjeenvaihtajana vuosina 1973–1976 ja palasi sitten Kuubaan, jossa johti uutistoimiston tiede- ja kulttuuripalvelua. Rivero oli Kuuban kansallisen kirjailija- ja taiteilijaliiton sihteeri, kunnes erosi liitosta vuonna 1989. Vuonna 1991 hän luopui virallisesta journalismista ja allekirjoitti Fidel Castroon poliittisten vankien vapauttamiseksi vedonneen intellektuellien kirjeen. Vuonna 1995 Rivero perusti itsenäisen CubaPressin, joka tarjosi vaihtoehdon Kuuban valtion omistamalle medialle. Hän joutui lähettämään työtään julkaistavaksi ulkomaille. Riverosta tuli yksi tunnetuimmista toisinajattelijatoimittajista Kuubassa. Vuonna 2003 hän sai kahdenkymmenen vuoden vankeustuomion "liittoutumisesta ulkovallan kanssa", "toiminnasta Kuuban itsenäisyyttä vastaan" ja hallituksen vastaisesta kirjoittamisestaan. Rivero kuitenkin vapautettiin jo marraskuussa 2004 kansainvälisen painostuksen jälkeen. Huhtikuussa 2005 hän muutti Espanjaan ja jatkoi kirjoittamista. Rivero nimettiin International Press Instituten "maailman lehdistön vapaussankariksi" (IPI World Press Freedom Hero) vuonna 2000, ja hän sai Unescolta Guillermo Canon maailman lehdistövapauden palkinnon 2004. Hän julkaisi useita runokirjoja. == Lähteet == Luokka:Kuubalaiset toimittajat Luokka:Kuubalaiset runoilijat Luokka:Ihmisoikeusaktivistit Luokka:Vuonna 1945 syntyneet Luokka:Vuonna 2021 kuolleet
Mailis Lähteenmäki

Mailis Lähteenmäki (s. 1944) on porilainen taidemaalari. Hän on opiskellut Porin piirustuskoulussa vapaalla linjalla vuosina 1966–1968. Hän on ollut Porin Taiteilijaseuran jäsen vuodesta 1970 ja toimi yhdistyksen sihteerinä ja rahastonhoitajana 20 vuotta, vuoteen 1997 asti.https://galleria.porintaiteilijaseura.fi/mailis-lahteenmaki-varin-valoa/ Lähteenmäki on osallistunut omien näyttelyidensä ohella vuodesta 1969 alkaen Porin Taiteilijaseuran vuosi- ja kesänäyttelyihin, muun muassa kahteen yhdistyksen näyttelyyn Saksassa, Bremenissä ja Bremerhavenissa. Lähteenmäen taiteellinen työskentely vaihtui kuitenkin vuosiksi musiikkiin, kunnes alkoi uudelleen eläkkeelle siirtymisen jälkeen, jolloin hän osallistui kahteen Porin Taiteilijaseuran näyttelyyn vuonna 2012. Tuolloin Porin Taiteilijaseura avasi uuden P-gallerian ja teokset olivat ympyrän- sekä kolmion mallisia teoksia. Lähteenmäen maalausten tyylisuunta on vaihtunut vuosien aikana abstraktista enemmän esittävään. Lähteenmäen teoksia on Emil Cedercreutzin museon Satakuntalaisen taiteen kokoelmassahttps://www.harjavalta.fi/kulttuuri-ja- vapaa-aika/museo/kokoelmat/taiteilijat-kokoelmissa/ ja Porin kaupungin taidekokoelmassa. ==Lähteet== Luokka:Elävät henkilöt Luokka:Vuonna 1944 syntyneet Luokka:Suomalaiset taidemaalarit
A Better Dystopia

A Better Dystopia on Monster Magnetin yhdestoista studioalbumi, joka julkaistiin 21. toukokuuta 2021. == Kappaleet == # (Dave Diamond) # (Hawkwind) # (JD Blackfoot) # (The Scientists) # (The Macabre) # (Poobah) # (Jerusalem) # (The Pretty Things) # (Josephus) # (The Cave Men) # (Table Scraps) # (Dust) # (Morgen) == Arvostelut == * Soundi: Levyarvio: Monster Magnet teki cover-levyn omista huururock-suosikeistaan – ”Bunkkerilevy” on keskimäärin ihan ok Viitattu 18.11.2021. == Lähteet == Luokka:Monster Magnetin albumit Luokka:Vuoden 2021 albumit Luokka:Cover-albumit
Etelänkaurat

Etelänkaurat (Helictotrichon) on kauroille läheinen heinäsuku. Siihen kuuluu 33 lajia, jotka ovat monivuotisia ja röyhykukinnollisia. Sukua on kutsuttu myös mäkikauroiksi, mutta mäkikaurat on palautettu Avenula-suvun nimeksi.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s.) Etelänkauroihin kuuluu ikikaura (Helictotrichon sempervirens), joka kasvaa luonnonvaraisena Ranskassa ja Italiassa ja on myös koristeheinänä viljelty. Aiempia suvun lajeja ovat Suomessa kasvavat mäkikaura (Avenula pubescens) → mäkikaura (Helictotrichon pubescens) → mäkikaura (Avenula pubescens) ja ahdekaura (Avenula pratensis) → ahdekaura (Helictotrichon pratense) → ahdekaurio (Helictochloa pratensis), joiden luokitus on muuttunut toistuvasti. == Lähteet == == Aiheesta muualla == * Suomen Lajitietokeskus: Etelänkaurat – Helictotrichon * iNaturalist: Suku Helictotrichon * ITIS: Helictotrichon * UniProt: Taxonomy - Helictotrichon * Global Biodiversity Information Facility (GBIF): Helictotrichon * Flora of China: Helictotrichon Luokka:Heinäkasvit
Neidonheinät

Neidonheinät (Melinis) on hirssien lähisukuinen heinäsuku. Siinä on 23 lajia, jotka kasvavat alkuperäisinä suuressa osassa Afrikkaa ja Arabian niemimaalla. == Lajeja == * juolaneidonheinä eli lilaheinä (Melinis repens (Willd.) Zizka) * rusoneidonheinä (Melinis minutiflora P.Beauv.) Juolaneidonheinä esiintyy alkuperäisenä Afrikassa ja Arabiassa, myös tulokaslajina laajasti Amerikassa ja Kaakkois-Aasiassa. Sitä käytetään koristeheinänä. Rusoneidonheinä esiintyy alkuperäisenä Afrikassa ja myös tulokaslajina laajasti Amerikassa ja Kaakkois- Aasiassa. == Lähteet == == Aiheesta muualla == * Finto: Kassu – Kasvien suomenkieliset nimet: Melinis Luokka:Heinäkasvit
Urochloa

Urochloa on hirssien lähisukuinen heinäsuku. Suvussa on 87 yksi- ja monivuotista lajia, joita esiintyy Yhdysvalloissa, Keski- ja Etelä-Amerikassa, Afrikassa, Etelä-Aasiassa sekä Australiassa ja Oseaniassa. == Lajeja == * mauritiuksenhirssi eli mauritiuksenheinä (Urochloa mollis (Sw.) Morrone & Zuloaga) * maksahirssi (Urochloa panicoides P.Beauv.) == Lähteet == == Aiheesta muualla == * Finto: Kassu – Kasvien suomenkieliset nimet: Urochloa Luokka:Heinäkasvit
Tarik Taleb

Tarik Taleb (s. 3. syyskuuta 1977 Guercif, Taza, Marokko) on informaatiotieteiden tohtori, joka työskentelee Oulun yliopistossa. Taleb opiskeli japanilaisessa Tōhokun yliopistossa Sendaissa tietotekniikkaa ja valmistui sieltä insinööriksi (B.Eng., 2001) ja edelleen informaatiotieteiden maisteriksi ja tohtoriksi (M.Sc. 2003, Ph.D. 2005). Taleb kuuluu viitatuimpien tutkijoiden joukkoon tieteenalallaan. Marraskuussa 2020 hän nousi Clarivaten Highly Cited Researches -listalle tietotekniikan alalta (Computer Science). Hän oli myös vuonna 2021 vastaavalla listalla yhtenä noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6 600 tutkijaa maailmasta. ==Teoksia== * Tarik Taleb, Rui Luis Aguiar, Imen Grida Ben Yahia, et al. (2020) White paper on 6G networking. Oulu : University of Oulu. E-book, ISBN 978-952-62-2684-2, (9,3 MB; pdf) * Yulei Wu, Sukhdeep Singh, Tarik Taleb, Abhishek Roy, Harpreet S. Dhillon, Madhan Raj Kanagarathinam, Aloknath De (editors, 2021) 6G Mobile Wireless Networks. Springer Nature Switzerland AG, ISBN 978-3-030-72776-5 (hardcover), ISBN 978-3-030-72779-6 (softcover), ISBN 978-3-030-72777-2 (ebook) ==Lähteet== ==Aiheesta muualla== *Tarek Talibin Google Scholar -profiili (google.com) Luokka:Elävät henkilöt Luokka:Vuonna 1977 syntyneet Luokka:Marokkolaiset tieteilijät Luokka:Viitatuimmat tutkijat Clarivaten mukaan
Yaqayn kieli

Yaqay on marindkieliin kuuluva kieli, jota puhutaan Uuden-Guinean saaren eteläosissa, Indonesiassa. Kielellä arvioidaan olevan noin 16 000 puhujaa. Kielellä ei ole kirjoitettua muotoa. == Fonologia == === Konsonantit === Labiaali Alveolaari Palataali Velaari Nasaali m n Klusiili Norm. b d g Prenas. mb nd ŋg Frikatiivi ɣ Tremulantti r Puolivokaali w j Lähde: === Vokaalit === Etinen Keskinen Takainen Suppea i u Lähes suppea ʏ Puolisuppea e o Puoliavoin ɛ Avoin a Lähde: == Lähteet == Luokka:Marindkielet Luokka:Indonesian kielet
Christian Breyer

Christian Breyer (s. 1977) on saksalainen fyysikko, insinööri ja tekniikan tohtori, joka työskentelee aurinkotalouden professorina LUT-yliopistossa Lappeenrannassa. Breyer opiskeli saksalaisessa Clausthalin teknillisessä yliopistossa. Hän valmistui sieltä fyysikoksi (M.Sc, 2006) ja edelleen diplomi-insinööriksi (M.Eng. 2007). Tekniikan tohtoriksi hän valmistui Kasselin yliopistosta (D.Eng. 2012). Hänen monografiana julkaistu väitöskirjatutkimuksensa oli otsikoitu Economics of Hybrid Photovoltaic Power Plants. Breyer aloitti aurinkotalouden professorina Lappeenrannassa vuoden 2014 alussa. Breyer on tuottelias tieteentekijä ja erittäin aktiivinen aurinkoenergian puolestapuhuja. Hän lukeutuu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle poikkitieteellisen tutkimuksen alalta (Cross-Field). Hän kuului tällä maailman viitatuimpien tutkijoiden listalla olevien noin kahdenkymmenen Suomessa työskentelevän tutkijan joukkoon. Clarivaten Web of Science -tietokannan pohjalta laaditulle listalle ylsi vuonna 2021 kaikkiaan noin 6 600 tutkijaa maailmasta. ==Lähteet== ==Aiheesta muualla== *Christian Breyerin Google Scholar -profiili (google.com) *Christian Breyer's research while affiliated with Lappeenranta – Lahti University of Technology LUT and other places (researchgate.net) *Can we get 100% of our energy from renewable sources? New article gathers the evidence to address the sceptics (2018) (lut.fi) Luokka:Elävät henkilöt Luokka:Vuonna 1977 syntyneet Luokka:Saksalaiset insinöörit Luokka:Saksalaiset fyysikot Luokka:Lappeenrannan teknillisen yliopiston professorit Luokka:Viitatuimmat tutkijat Clarivaten mukaan
Tony Robert-Fleury

Tony Robert-Fleury (1. syyskuuta 1837 - 8. joulukuuta 1911) oli ranskalainen taidemaalari. Robert-Fleury toimi myös taideopettajana ja oli oppilaidensa parissa erittäin pidetty. Hänen oppilaisiinsa kuului myös suomalainen Alex Federley. Robert-Fleuryn isä oli taidemaalari Joseph-Nicolas Robert Fleury ja hänen taideopettajansa oli Léon Cogniet. Ensimmäisen näyttelynsä Pariisin salongissa hän piti vuonna 1864 ja hänen töitään palkittiin vuosina 1866, 1867 ja 1870. Vuoden 1899 maailmannäyttelystä hän sai kultamitalin ja hänelle myönnettiin oikeus laittaa töitään esille ilman kriitikoiden esikarsintaa. Vuonna 1904 hänet nimitettiin William Adolphe Bouguereaun seuraajaksi Ranskan taiteilijaliiton johtoon. Vuodesta 1908 hän hän johti Taylor foundationin johtajaksi, mitä tehtävää hän hoiti kuolemaansa saakka. Uransa varrella Robert-Fleury vastaanotti useita ammatillisia huomionosoituksia, kuten Ranskan kunnialegioonan upseerin arvon vuonna 1884 ja komentajan arvon vuonna 1907. Robert-Fleury aloitti uransa akateemisena historiamaalarina, mutta uran loppupuolella hänen tyylinsä alkoi vapautua. Hän käytti värejä vapautuneemmin sekä sivellintä rennommin. == Lähteet == == Aiheesta muualla == * Luokka: Ranskalaiset taidemaalarit Luokka: Vuonna 1837 syntyneet Luokka: Vuonna 1911 kuolleet
Jujutsu Kaisen

Jujutsu Kaisen () on Gege Akutamin manga ja siihen perustuva anime. Jujutsu Kaisen yhdistää kauhua, toimintaa ja komediaa. Mangaa on julkaistu Weekly Shonen Jump -lehdessä vuodesta 2018 lähtien. Mangaa on julkaistu Japanissa 26 osaa. Anime-sarja on alkanut lokakuussa 2020 ja sarjan ensimmäinen kausi on pituudeltaan 24 jaksoa. Gekijō-ban Jujutsu Kaisen 0 -elokuva on televisiosarjan esiosa, josta julkaistaan myös romaaniversio. Elokuvan käsikirjoittaja on Hiroshi Seko ja Baraddo Kitaguni kirjoittanut kirjan elokuvan perusteella. Elokuva perustuu Gege Akutamin mangaan Jujutsu Kaisen 0 Tokyo Toritsu Jujutsu Kōtō Senmon Gakkō, joka on esiosa varsinaisella manga- sarjalle. == Tarina == Yuuji Itadori on high schoolissa ja kohtaa yliluonnollisia asioita löydettyään kirotun esineen. Yuuji kohtaa kirouksia ja löytää uusia kykyjä. == Vastaanotto == Sarjaa on kuvattu sopivaksi niille, jotka ovat kokeneempia animen katsojia koska se välttää tiettyjä toistuvia asioita (trooppeja). == Lähteet == Luokka:2020-luvun anime ja manga Luokka:Animesarjat Luokka:Mangasarjat
Toivo Anttila (arkkitehti)

Toivo Alfred Anttila (19. helmikuuta 1907 Hamina – 3. syyskuuta 1965) oli suomalainen arkkitehti, jolle myönnettiin yliarkkitehdin arvonimi 1960. Anttila kirjoitti ylioppilaaksi Haminan yhteiskoulussa 1927 ja valmistui arkkitehdiksi Teknillisestä korkeakoulusta 1935. Lisäoppia hän hankki opintomatkoilla Ruotsiin ja Norjaan 1936 ja 1938 sekä Tanskaan ja Saksaan 1938. Työuransa Anttila aloitti Kansallismuseon historiallisen osaston ylimääräisenä arkkitehtina 1936–1939, siirtyi sitten puolustusministeriön palvelukseen ensin is-rakennustoimistoon 1939–1940 ja hallinto-osaston rakennustoimistoon 1941. Vuonna 1941 hän oli lyhyen aikaa kulkulaitosten ja yleisten töiden ministeriön rakennusasian osaston ylimääräisenä esittelijänä. Viipurin läänin maanviljelysseuran jälleenrakennustoimikunnan rakennusosaston päällikkönä Anttila työskenteli 1942–1944. Maatalousseurojen Keskusliiton jälleenrakennusvaliokunnan toimistoarkkitehtina hän toimi 1944–1945. Vuonna 1950 Anttila aloitti työnsä maatalousministeriön asutusasiainosaston rakennustoimiston päällikkönä. Vuodesta 1949 lähtien Toivo Anttila oli arkkitehtitoimisto Anttila & Klamin osakas yhdessä Veli Klamin kanssa. ==Suunnittelutöitä== * Rautalammin museo , 1938 * Asuinkerrostalo, Tallbergin puistotie 7, Helsinki 1952 (yhdessä Veli Klamin kanssa) * Asuinkerrostalo, Otavantie 8, Helsinki 1953 (yhdessä Veli Klamin kanssa) * Marttatalo, Uudenmaankatu 24, Helsinki 1958 (yhdessä Veli Klamin kanssa) ==Lähteet== Luokka:Suomalaiset arkkitehdit Luokka:Vuonna 1907 syntyneet Luokka:Vuonna 1965 kuolleet
Bruno Erat

Bruno Erat (s. 20. maaliskuuta 1939 Arbon, Sveitsi) on sveitsiläinen arkkitehti, joka on toiminut ekorakentamisen edelläkävijänä Suomessa. Erat valmistui arkkitehdiksi Sveitsissä 1962. Hän hakeutui 1965 Suomeen tavoitteenaan työskennellä suuresti ihailemansa Alvar Aallon toimistossa ja päästä tapaamaan hiihtäjä Veikko Hakulista. Aluksi Erat työskenteli Aarne Ervin arkkitehtitoimistossa 1965–1966 ja sitten Aallon toimistossa 1966–1968. Suomesta hän löysi vaimokseen suomalaisen sisustusarkkitehti Eva Eratin (o.s. Grann), jonka kanssa avioitui 1968. Bruno Erat suuntasi vierailevaksi professoriksi Yhdysvaltoihin Minnesotan yliopistoon, jossa suoritti myös master of architecture -tutkinnon 1970. Yhdysvalloissa vietetyt vuodet 1968–1970 saivat hänet kiinnostumaan maailman ekologisesta tilasta ja ympäristökysymyksistä. Suomeen palattuaan Erat työskenteli Olli Parviaisen arkkitehtitoimistossa osastopäällikkönä 1970–1974 ja Benito Casagranden yhtiökumppanina 1974–1975. Ekosolar Oy:n toimitusjohtajana Erat aloitti 1976 ja Erat Oy:n toimitusjohtajana hän työskenteli 1977–2002. Bruno Eratin jälkeen Erat Oy:tä on johtanut arkkitehti Sebastian Lönnqvist. Bruno Erat suoritti tekniikan lisensiaatin tutkinnon Teknillisessä korkeakoulussa 1995. Sivutoimenaan hän on ollut Jyväskylän yliopiston vieraileva professori, Teknillisen korkeakoulun luennoitsija 1979–2004 ja Tampereen teknillisen korkeakoulun luennoitsija 1979–2004. Erat on työskennellyt YK:n asiantuntijana Mongoliassa ja Bhutanissa. ==Suunnittelutöitä== *EKO-Koetalot Solbranten, 1976–1977 *Polar-Yhtymän pääkonttori Helsingin Lassilassa, 1990–1992 *Marina Congress Center, Helsinki, 1991–1992 *Ympäristön parannushankkeet Helsingin Jakomäessä, 1996–2002 *Suomen EU-puheenjohtajakauden 1999 pääarkkitehti kaksi vuotta, suunnitteli kaiken kokoussalien somistuksista esitteiden ulkoasuun *Bromarvin ekokylä, 2001–2003 ==Lähteet== Luokka:Sveitsiläiset arkkitehdit Luokka:Vuonna 1939 syntyneet Luokka:Elävät henkilöt
Pernille Rosenkrantz-Theil

Pernille Rosenkrantz-Theil (s. 17. tammikuuta 1977 Skælskør) on tanskalainen sosiaalidemokraattisen puolueen poliitikko, joka toimi Tanskan sosiaali- ja asuntoministerinä 2022–2024. Aiemmin hän on toiminut lapsi- ja opetusministerinä. Hän on istunut kansankäräjillä vuodesta 2011 ja aiemmin vuosina 2001–2007. Tuolloin hän edusti yhtenäisyyslistaa. ==Muuta== Rosenkrantz-Theil oli 17-vuotiaana mukana tempauksessa, jossa kansankäräjien istuntosaliin tuotiin juoksentelemaan eläviä kanoja. Tarkoituksena oli kiinnittää huomiota siihen, että häkkikanoilla oli suhteessa enemmän tilaa kanaloissa kuin lukiolaisilla luokkahuoneissa. ==Teokset== * Milsted, Thomas & Rosenkrantz-Theil, Pernille. Ned og op med stress. Gyldendal, 2009. ISBN 9788702254716 * Halsboe-Jørgensen, Ane & Rosenkrantz-Theil, Pernille. Det betaler sig at investere i mennesker : en bog om sociale investeringer, tidlig indsats, finansministeriets regnemodeller & SØM. Axl, 2018. ISBN 9788797066102 ==Lähteet== ==Aiheesta muualla== * Pernille Rosenkrantz-Theil Tanskan kansankäräjien verkkosivuilla Luokka:Tanskan opetusministerit Luokka:Vuonna 1977 syntyneet Luokka:Elävät henkilöt
August Sandsund

August Sandsund (22. tammikuuta 1886 Vaasa – 2. kesäkuuta 1942 Kokemäki) oli suomalainen diplomi-insinööri, joka suunnitteli ja rakensi työuransa aikana useita merkittäviä vesivoimalaitoksia.Ins. Aug. Sandsund 50-vuotias. Aamulehti. 22.1.1936, s. 4. Kansalliskirjaston digitaaliset aineistot Viitattu 18.11.2021.Kuolleita. Helsingin Sanomat 4.6.1942, s. 3. Helsingin Sanomien arkistoselain, Postimuseo, Tampere. Luettu 17.11.2021. Sandsund valmistui Teknillisen korkeakoulun tie- ja vesirakennusosastolta vuonna 1909. Hän toimi johtavana insinöörinä muun muassa Tampereen Pellava- ja Rautateollisuus Osakeyhtiön sekä Finlaysonin rakennushankkeissa. Lisäksi hän johti Harjavallan ja Rouhialan voimalaitosten rakennustöitä. == Suunnittelutöitä == Sulkeissa on laitoksen valmistumis- tai käyttöönottovuosi. * Tampellan voimalaitos (1916) * Inkeroisten voimalaitos (1922) – yhdessä Axel Juseliuksen kanssa * Finlaysonin voimalaitos (1924) * Kuhankosken voimalaitos (1924) * Tammerkosken keskiputouksen voimalaitos (1932) * Merikosken voimalaitos (1948) == Lähteet == Luokka:Suomalaiset insinöörit Luokka:Vuonna 1886 syntyneet Luokka:Vuonna 1942 kuolleet
Larochemillay

Larochemillay on kunta Ranskassa Nièvren departementissa Burgundi-Franche- Comtén alueella. Se sijaitsee Rochejoen varrella, noin 29 kilometriä Château- Chinon (Ville)’n kaupungista etelään. pienoiskuva|vasen|Château de La Roche Larochemillay on vuoristoinen kunta, ja pinta-alaltaan seudun laajin. Mont Beuvrayn (820 m) sijaitsee osittain kunnan alueella. Kunnan keskustassa oleva linna Château de La Roche on alun perin 1100-luvun linnoitus. Linna rakennettiin kokonaan uudelleen 1700-luvulla, mutta 1100-luvun linnoituksista on jäljellä vielä yksi torni. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Igor Savotškin

Igor Jurjevitš Savotškin (; 14. toukokuuta 1963 – 17. marraskuuta 2021) oli venäläinen teatteri- ja elokuvanäyttelijä. Hän kuoli Moskovassa 17. marraskuuta 2021 58-vuotiaana.Igor Savochkin at kino-teatr.ruMash: стала известна причина смерти Игоря Савочкина ==Lähteet == Luokka:Venäläiset näyttelijät Luokka:Vuonna 1963 syntyneet Luokka:Vuonna 2021 kuolleet
Suonenjoen Pallo

Suonenjoen Pallo (Supa-52) on vuonna 1952 perustettu suonenjokelainen jalkapallo- ja futsalseura. Seura pelaa kotiottelunsa Suonenjoen keskuskentällä. Suonenjoen Pallolla on toimintaa useissa juniori-ikäluokissa. Kaudella 2021 Suonenjoen Pallo pelasi Vitosessa, jossa se voitti lohkonsa. Seuran futsaljoukkue pelasi kaudella 2021 Futsal-Nelosessa sijoittuen kuudenneksi. Kaudella 2022–2023 Supa osallistui Futsalin Miesten-40 Ykkösdivariin jonka se voitti. Kaudella 2023–2024 Supa osallistuu Itä-Suomen Neloseen, jossa kausi alkoi 9.12.2023 ottelulla JuPya vastaan. Suonenjoen Pallo on pelannut Suomen kolmanneksi korkeimmalla sarjatasolla vuosina 1971–1972 (3. divisioona) ja vuosina 1983–1984 (2. divisioona). Seuran kasvatteja ovat muun muassa jalkapalloilija Reijo Vaittinen sekä futsalpelaajat Mikko Kytölä ja Jukka Kytölä. == Lähteet == Luokka:Suomalaiset jalkapalloseurat Luokka:Suonenjoen urheilu
Kalle Tahkolahti

Kalle Tahkolahti (s. 1988) on suomalainen teatteritaiteilija ja mentalisti. Hän on työskennellyt monissa työtehtävissä ammatti- ja harrastajateattereissa mm. Uudenmaan alueella, Lahdessa ja Imatralla. Tahkolahden ensimmäinen koko illan teatteriohjaus oli Jean-Paul Sartren näytelmä Suljetut ovet Järvenpää- talon Kellariteatterissa 2010. Sittemmin hän on ohjannut esityksiä erikokoisissa teattereissa ja esittävän taiteen ryhmissä. Lisäksi hän on toiminut mm. näyttelijänä, juontajana, valo- ja äänisuunnittelijana sekä graafikkona. Tahkolahti on opiskellut monipuolisesti teatteria mm. Lahden kansanopistossa. 2014 hän valmistui Metropolia Ammattikorkeakoulun Esittävän taiteen linjalta teatteri-ilmaisun ohjaajaksi. Tahkolahti on Keski-Uudenmaan Teatterin hallituksen puheenjohtaja sekä Suomen Taikurit ry:n hallituksen jäsen. Hän toimi Järvenpään harrastajateatterin johtokunnassa 2008-2016. Tahkolahti on myös taikuri, erikoisalanaan mentalismi. Hänellä on ollut kolme kokoillan sooloesitystä mentalistina, ja hän saavutti 1. sijan Suomen Taikurien järjestämässä ensimmäisessä Striimitaikuuden Mestaruuskilpailussa 2020. == Teatteriohjauksia == * Kari Hotakainen, dram. Miko Jaakkola ja Rauno Ahonen: Buster Keaton – elämä ja teot (Keski-Uudenmaan Teatteri, 2022) * Jussi Kylätasku: Mies, joka ei osannut sanoa ei (Ohkolan teatteri, 2021) * Jujja & Tomas Wieslander, dram. Elina Varjomäki: Mimmi Lehmän ja Variksen joulu (Keski-Uudenmaan Teatteri, 2019, kantaesitys) * Roope Lipasti: Rempallaan (Keski-Uudenmaan Teatteri, 2019) * Jason Robert Brown: Viimeiset viisi vuotta (Keski-Uudenmaan Teatteri, 2019) * Agatha Christie: Eikä yksikään pelastunut (Järvenpään teatteri, 2019) * Heikki Lund: Kultakausi (Keski-Uudenmaan Teatteri, 2017) * Harold Pinter: Talonmies (itsenäinen ryhmä, 2016) * Susan Hill, dram. Stephen Mallatratt: Mustapukuinen nainen (itsenäinen ryhmä, 2015) == Roolitöitä teatterissa == * Ray ja Michael Cooney: Voi veljet!, Keski- Uudenmaan Teatteri, 2022 (Pertti Kerminen) * Ray Cooney: Koukussa, Keski- Uudenmaan Teatteri, 2021 (Gavin Smith) * Will Eno: Thom Pain – tuulesta temmattu, Keski-Uudenmaan Teatteri, 2020 (monologin suomennos ja esitys) * Neil Hardwick, Jussi Tuominen: Tankki täyteen ja Tankki täyteen 2: maallamuuttajat, Keski-Uudenmaan Teatteri, 2017 ja 2019 (Juhana Vilén) * Anton Tšehov: Vanja-eno, Järvenpään teatteri, 2017 (Astrov) * Heikki Lund: Kultakausi, Keski-Uudenmaan Teatteri, 2017-2019 (Jean Sibelius) * Gilles Dyrek: Vaimoni on toista maata, Keski-Uudenmaan Teatteri, 2016 (Janne) * Susan Hill/Stephen Mallatratt: Mustapukuinen nainen, itsenäinen ryhmä, 2015 (Näyttelijä) * Andrew Lloyd Webber/Tim Rice: Evita, Järvenpään teatteri, 2012 (Che) * Peter Shaffer: Amadeus, Järvenpään teatteri, 2011 (Mozart) == Koko illan mentalismiesitykset == * Ajatusleikki, 2021 * Salaluukku: maaginen kabaree, 2020 * Rajakokemus, 2017, 2018 == Lähteet == * Kalle Tahkolahden kotisivut === Viitteet === Luokka:Suomalaiset teatterialan ammattilaiset Luokka:Vuonna 1988 syntyneet Luokka:Elävät henkilöt
Luettelo Kiinan estämistä verkkosivuista

Luettelo Kiinan estämistä verkkosivuista sisältää sellaisia verkkosivuja, joille pääsyn Kiinan viranomaiset ovat estäneet. Tähän käytetään ns. suurta palomuuria. Estetyille sivustoille on kuitenkin mahdollista päästä käyttämällä VPN-palveluita, joiden käyttöä kuitenkin suitsitaan Kiinassa. == Luettelo estetyistä verkkosivuista == Huomioi, että suurta palomuuria käytetään mielivaltaisesti ja päätöksiä tehdään näennäisesti summamutikassa, koska Kiinan oikeuslaitos ei ole itsenäinen. Luettelon, ja yksittäisten verkkosivujen status, paikkaansapitävyys kannattaa siis tarkistaa tarpeen vaatiessa. Sivusto ViewDNS.info ylläpitää työkalua, josta voi tarkistaa yksittäisen sivuston tilanteen domain-nimen perusteella. Kaikki pornografiset sivustot on estetty, koska pornografia on kategorisesti kielletty Kiinassa. Sivusto Domain Tila Lähde Muuta Google google.com estetty Facebook facebook.com osittain estetty sallittu Hainanissa vieraileville turisteille YouTube youtube.com estetty Wikipedia wikipedia.org estetty Bing bing.com ei estetty South China Morning Post scmp.com/asia estetty Netflix netflix.com estetty Twitter twitter.com osittain estetty sallittu Hainanissa vieraileville turisteille Instagram instagram.com estetty Zoom zoom.us osittain estetty keskusteluun liittyminen sallittu, mutta sen järjestäminen ei WhatsApp whatsapp.com estetty LinkedIn linkedin.com estetty sulkeutuu vuoden 2021 loppuun mennessä BBC bbc.com tai bbc.co.uk estetty The Guardian theguardian.com estetty Deutsche Welle dw.com estetty Skype skype.com ei estetty Tiktok tiktok.com estetty kiinalainen versio Douyin sallittu Internet Archive archive.org estetty Reuters reuters.com estetty NRK nrk.no estetty Dropbox dropbox.com estetty Gmail gmail.com estetty Le Monde lemonde.fi estetty SoundCloud soundcloud.com estetty Twitch twitch.tv estetty Reddit reddit.com estetty Tumblr tumblr.com estetty Yle yle.fi estetty Chinese Google Maps maps.google.cn ei estetty Kiinan markkinoille kehitetty oma versio Google Mapsista Televiziunea Română tvr.ro ei estetty Human Rights Watch hrw.org estetty Hong Kong Free Press hongkongfp.com estetty Microsoft OneDrive live.com ei estetty sivusto toimii, mutta hitaasti Radio Free Asia rfa.org estetty toimii Hongkongissa, mutta on alati tarkemman valvonnan alainen == Lähteet == == Aiheesta muualla == * Chinese Firewall Test -sivusto Luokka:Verkkosivustot Luokka:Luettelot Kiinasta Luokka:Internet Kiinassa Luokka:Internet-sensuuri
Hong Kong Free Press

Hong Kong Free Press (lyh. HKFP) on hongkongilainen verkkolehti. Lehti on ilmainen ja voittoa tavoittelematon. Sivusto on perustettu vuonna 2015. Se on harvoja paikallisia vapaita medioita sen jälkeen kun Hongkongin kansallisen turvallisuuden laki tuli voimaan vuonna 2020. Vuonna 2021 norjalaiset kansanedustajat Ola Elvestuen, Terje Breivik ja Jon Gunnes ehdottivat HKFP:ta Nobelin rauhanpalkinnon saajaksi. Sivustolle pääsy on estetty Manner-Kiinassa. == Lähteet == Luokka:Hongkongilaiset viestimet Luokka:Kiinalaiset verkkosivustot
4H Etelä-Suomi

4H Etelä-Suomi on 4H-järjestön Suomen Suomen 4H-liitto ry:n alueneuvosto, joka koordinoi lukuisien 4H-yhdistysten toimintaa Uudellamaalla, Kymenlaaksossa ja Etelä-Karjalassa sekä Varsinais-Suomessa. Sen puheenjohtaja on Suomen maa- ja metsätalousministeriön neuvotteleva virkamies Christell Åström ja alueneuvostossa ovat mukana mm. Karjalan Keskustanaisten, Laurea- ammattikorkeakoulun, Varsinais-Suomen kylät ry:n, Virolahden kunnan, Maskun kunnan, Luonnon-, ympäristö- ja metsätieteilijöiden liitto Loimun, Demarinuorten, Suomen Metsäkeskuksen Kaakkoisen palvelualueen ja Espoon kaupungin edustaja Niipperistä. Alueen toiminnanjohtaja on metsänhoitaja Jaakko Niippala. Alueneuvoston alueella on kolme kotieläinpihaa. Koko Suomen 4H-yhteisön piirissä niitä on neljä. 4H-yhdistys maakunta kotieläinpiha Ampun 4H-yhdistys Uusimaa Kymenlaakso Harjun Onnenkavio Espoon 4H-yhdistys Uusimaa Kymenlaakso talomuseo Glims Helsingin 4H-yhdistys Uusimaa Skatan maatila Laitilan-Pyhärannan 4H-yhdistys Varsinais-Suomi Liedon 4H-yhdistys Varsinais- Suomi Loimaan 4H-yhdistys Varsinais-Suomi Länsi-Saimaan 4H-yhdistys Etelä- Karjala Maskun, Ruskon ja Vahdon 4H-yhdistys Varsinais-Suomi Mäntsälän- Pornaisten 4H-yhdistys Uusimaa Naantalin 4H-yhdistys Varsinais-Suomi Noormarkun 4H-yhdistys Varsinais-Suomi Pohjois-Kymen 4H-yhdistys Kymenlaakso Porvoon seudun 4H-yhdistys Uusimaa Pöytyä-Oripään 4H-yhdistys Varsinais-Suomi Rannikon 4H-yhdistys Varsinais-Suomi Salon 4H-yhdistys Varsinais-Suomi Tuusulan 4H-yhdistys Uusimaa Vantaan 4H-yhdistys Uusimaa https://4h.fi/tekemista/maailmalle/ == Lähteet == Luokka:4H Luokka:Etelä- Karjala Luokka:Uusimaa Luokka:Varsinais-Suomi
Varsinais-Suomen kylät

Varsinais-Suomen kylät ry on Varsinais-Suomessa toimiva kylätoimintayhdistys, joka myöntää vuosittain muun muassa Varsinais-Suomen vuoden kylä- kunniamaininnan. Yhdistyksellä on edustaja 4H:n Etelä-Suomen alueneuvostossa. https://4h.fi/4h-jarjestona-2/organisaatio/alueneuvostot/ Se saa mm. Leader ja EMOTRI-tukea. == Lähteet == * *
Typologia (teologia)

Typologia () on kristillisen teologian oppi, jonka mukaan Vanhan testamentin henkilöt ja tapahtumat enteilevät Jeesuksen elämää ja sovitustyötä. Kreikan sana typos esiintyy jo Uudessa testamentissa: Roomalaiskirjeessä (5:14) Paavali sanoo Adamin olevan esikuva Kristuksesta. Luterilainen.net-sivuston mukaan ”esikuvat osoittavat, että Jumala toimii historiassa toistuvalla tavalla.” Vanhan testamentin tapahtumat toistuvat Uudessa testamentissa, mikä sitoo teokset yhteen. Heprealaiskirjeen mukaan valmis työ on kuitenkin esikuvia arvokkaampi: uusi liitto on vanhaa parempi, ja kristuksen uhri vanhan testamentin uhreja parempi. == Lähteet == Luokka:Kristillinen teologia
Katutason byrokraatti

oikea|pienoiskuva|200x200px| Ala-asteen opettaja opastamassa oppilaitaan. Katutason byrokraatti tarkoittaa suoraan asiakkaiden kanssa tekemisissä olevaa työntekijää. Katutason virkamiehet suorittavat ja/tai valvovat hallituksen lakien ja julkisen vallan edellyttämiä toimia turvallisuudesta koulutukseen ja sosiaalipalveluihin. Katutason byrokratian ja katutason byrokraatin käsitteen loi ensimmäisenä Michael Lipsky vuonna 1969. Hän kirjoitti ”Politiikan toteuttaminen riippuu lopulta ihmisistä [katutason byrokraateista], jotka sen tosiasiassa toteuttavat”. Lipsky myöhemmin julkaisi 1969 artikkelinsa kirjassa Theoretical Perspectives on Urban Politics (suomeksi Kaupunkipolitiikan teoreettiset näkökulmat). Myöhemmin teoksessaan Street-level bureaucracy, jonka ensimmäinen painos julkaistiin vuonna 1980, hän kuvaili katutason byrokratian ja katutason byrokraatin käsitteitä seuraavanlaisesti: == Katso myös == * Läheisyysperiaate * Toissijaisuustestaus == Lähteet == == Kirjallisuutta == * Luokka:Julkishallinto
Adamo

Adamo on muun muassa seuraavien henkilöiden sukunimi: * Amelia Adamo (s. 1947), ruotsalainen päätoimittaja * Andrea Adamo (s. 1991), italialainen jalkapalloilija * Christine Adamo (s. 1965), ranskalainen kirjailija * Délizia Adamo (s. 1952), italialais-belgialainen laulaja, tunnettu myös nimellä Délizia * Emma Adamo (s. noin 1963), brittiläinen yrittäjä * Frank Adamo (1893–1988), yhdysvaltalainen lääkäri * Giulia Adamo (s. 1949), italialainen poliitikko * Mark Adamo (s. 1962), yhdysvaltalainen säveltäjä * Matteo Marchisano-Adamo (s. 1973), yhdysvaltalainen säveltäjä * Michael Moussa Adamo (1961–2023), gabonilainen poliitikko ja ministeri * Momo Adamo (1895–1956), amerikanitalialainen mafian jäsen * Nicola Adamo (s. 1959), italialainen poliitikko * Salvatore Adamo (s. 1943), italialais-belgialainen säveltäjä ja laulaja, tunnettu myös nimellä Adamo. ==Katso myös== * Adamov * Dell Adamo, kannettava tietokone
Adamov

Adamov, fem. Adamova on sukunimi esimerkiksi seuraavilla henkilöillä: * Arkadi Adamov (1920–1991), venäläinen kirjailija * Arthur Adamov (1908–1970), venäläis-ranskalainen näytelmäkirjailija * Markéta Pekarová Adamová (s. 1984), tšekkiläinen poliitikko * Philippe Adamov (1956–2020), ranskalainen sarjakuvanpiirtäjä * Roman Adamov (s. 1982), venäläinen jalkapalloilija. ==Katso myös== * Adamo
Anna Sapir Abulafia

Anna Sapir Abulafia (s. 1952) on Oxfordin yliopiston abrahamilaisten uskontojen tutkimuksen professori. Hän on tutkinut erityisesti keskiajan kristinuskon ja juutalaisuuden välistä vuorovaikutusta.Professor Anna Sapir Abulafia: Professor of the Study of the Abrahamic Religions. Faculty of Theology and Religion, University of Oxford. Viitattu 19.11.2021. Abulafia syntyi New Yorkissa. Hänen perheensä muutti Alankomaihin 1967, missä hän kävi koulunsa loppuun ja opiskeli Amsterdamin yliopistossa historiaa. Abulafia valmistui historiasta kandidaatiksi 1974 ja tohtoriksi 1978. Teologian tohtorin tutkinnan hän suoritti 1984 aiheenaan kirkkohistoria. Abulafia teki ensin akateemista uraa Alankomaissa, mutta muutti myöhemmin Yhdistyneeseen kuningaskuntaan. Vuosina 1981–1986 hän työskenteli Clare Hallissa, vuosina 1987–2015 Lucy Cavendish Collegessa ja vuosina 2013–2015 Newnham Collegessa. Vuodesta 2015 hän on toiminut Oxfordin yliopistossa abrahamilaisten uskontojen tutkimuksen professorina. Vuonna 1998 Abulafia valittiin Royal Historical Societyyn ja vuonna 2020 British Academyyn. == Lähteet == Luokka:Brittiläiset historioitsijat Luokka:Brittiläiset professorit Luokka:Oxfordin yliopiston professorit Luokka:Vuonna 1952 syntyneet Luokka:Elävät henkilöt
Joukahaisenkatu

Joukahaisenkatu (ruots. Joukahainengatan) on noin 650 metriä pitkä katu Turussa. Katu alkaa I kaupunginosassa Kiinamyllynkadulta ja kulkee sieltä Kupittaan kaupunginosaan. Katu on nimetty Kalevalassa ja kalevalaisissa kansanrunoissa esiintyvän Joukahaisen mukaan. Julkisen liikenteen bussilinjoja kulkee vain Sirkkalankadun ja Tykistökadun välisellä lyhyellä osuudella. Joukahaisenkadun varrella sijaitsee muun muassa Kupittaan vanha rautatieasema sekä Turun Tiedepuiston rakennuksia. == Lähteet == Luokka:Turun kadut Luokka:I kaupunginosa Luokka:Kupittaa
Route du Rhum

Route du Rhum on yksinpurjehduskilpailu, joka käydään Atlantin yli marraskuussa neljän vuoden välein. Reitti alkaa Saint Malosta, Bretagnesta, Ranskasta, ja päättyy Pointe-à-Pitreen, Guadeloupelle. Ensimmäisen kilpailun 1978 voitti kanadalainen Michael Birch veneenään Olympus Photo vain 98 sekunnin erolla toiseksi tulleeseen Michel Malinovskyyn veneenä Krifter V. Kilpailua varjosti Alain Colasin katoaminen kesken purjehduksen. Tämän hetkinen ennätys on 7 päivää, 14 tuntia, 21 minuuttia ja 47 sekuntia, jonka purjehti vuonna 2018 Francis Joyon. Vuoden 2006 kilpailu alkoi 29. lokakuuta 2006 täydellä 60 veneen lähtölistalla neljässä eri luokassa. Kilpailussa on kuusi luokkaa eri kokoisille veneille. Kunkin luokan kilpailijoiden lukumäärä on rajoitettu. * ORMA: Monirunkoiset 59–60 jalkaa. * IMOCA: Yksirunkoiset 58–60 jalkaa * Class 2: Yksi- ja monirunkoiset 45,1–50 jalkaa * Class 3: Yksi- ja monirunkoiset 40–45 jalkaa * Class 40: Yksirunkoiset (40 jalkaa, erikoisluokka) == Lähteet == Luokka:Purjehduskilpailut
Nokia Arena

Nokia Arena tarkoittaa seuraavia: * Tampereen Kannen areenan sponsorinimi 2021 lähtien * Menora Mivtachim Arenan aiempi sponsorinimi Tel Avivissa.
Remember (Becky Hillin ja David Guettan kappale)

Remember on brittiläisen laulaja-lauluntekijän Becky Hillin ja ranskalaisen DJ-tuottajan David Guettan musiikkikappale. Sen julkaisivat Polydor Records ja Eko Music Group Hillin "Only Honest on the Weekend" -debyyttistudioalbumin neljäntenä singlenä 18. kesäkuuta 2021. Kappaleen ovat sanoittaneet Hill, Guetta, Karen Poole, Kye Elliot Sones, Lewis Thompson sekä Luke Storrs, joista Guetta myös tuotti sen Franky Wahin kanssa. Kappaleen musiikkivideon ohjasi Carly Cussan ja se julkaistiin singlen julkaisupäivänä. Remember oli kaupallisesti kohtalainen menestys päästyään singlelistan viiden parhaan joukkoon Irlannissa, Isossa-Britanniassa ja Norjassa sekä kymmenen parhaan joukkoon Alankomaissa. Lisäksi kappale myi Isossa-Britanniassa kultaa. ==Lähteet== Luokka:Vuoden 2021 kappaleet Luokka:David Guettan kappaleet
Becky Hill

Becky Hill (oik. Rebecca Claire Hill, s. 14. helmikuuta 1994) on brittiläinen laulaja-lauluntekijä Bewdleystä. Hän nousi suuren yleisön tietoon esiinnyttyään The Voice UK-laulukilpailun ensimmäisellä tuotantokaudella koe- esittäessään John Legendin kappaleen "Ordinary People". Esityksen jälkeen hän liittyi Jessie J:n tiimiin ja saavutti kilpailun semifinaalin. Hillistä tuli 29. kesäkuuta 2014 ensimmäinen (ja toistaiseksi ainoa) The Voice UK-kilpailija jonka single on päässyt Britannian singlelistan kärkeen, kun hänen Oliver Heldensin kanssa esittämä "Gecko (Overdrive)" saavutti listan ensimmäisen sijan. Hänen äitinsä Susan Hill on sukujuuriltaan englantilais-walesiläinen ja isänsä Stephen Hill puolestaan englantilainen. Hän aloitti musiikinteon 13-vuotiaana sanoitettuaan silloin ensimmäisen singlensä, ja ensimmäisen albuminsa hän oli säveltänyt 16-vuotiaana. Hill on tehnyt uransa aikana yhteistyötä muun muassa David Guettan, Matoman ja Sigalan kanssa. ==Diskografia== ====Albumit==== * Only Honest on the Weekend (2021) ====Kokoelma-albumit==== * Get to Know (2019) ==Lähteet== Luokka:Vuonna 1994 syntyneet Luokka:Brittiläiset laulaja-lauluntekijät Luokka:Elävät henkilöt